CELEX: 62011TN0593
Language: hu
Date: 2011-11-28 00:00:00
Title: T-593/11. sz. ügy: 2011. november 28-án benyújtott kereset — Al-Chihabi kontra Tanács

28.1.2012   
            
            
               HU
            
            
               Az Európai Unió Hivatalos Lapja
            
            
               C 25/62
            
         
      2011. november 28-án benyújtott kereset — Al-Chihabi kontra Tanács
      (T-593/11. sz. ügy)
      (2012/C 25/119)
      Az eljárás nyelve: angol
      
         Felek
      
      
         Felperes: Fares Al-Chihabi (Aleppó, Szíria) (képviselők: L. Ruessmann és W. Berg ügyvédek)
      
         Alperes: az Európai Unió Tanácsa
      
         Kérelmek
      
      A felperes azt kéri, hogy a Törvényszék:
      
                  —
               
               
                  semmisítse meg a 2011. szeptember 2-i 878/2011/EU tanácsi rendeletet (1) és a 2011. október 13-i 1011/2011/EU tanácsi rendeletet (2), valamint a 2011. szeptember 2-i 2011/522/KKBP tanácsi határozatot (3) és a 2011. október 13-i 2011/684/KKBP tanácsi határozatot (4), és bármely későbbi jogszabályt annyiban, amennyiben azok fenntartják és/vagy felváltják a korlátozó intézkedéseket, a felperesre vonatkozó részükben; és
               
            
                  —
               
               
                  az alperest kötelezze az eljárás költségeinek viselésére.
               
            
         Jogalapok és fontosabb érvek
      
      Keresete alátámasztása érdekében a felperes négy jogalapra hivatkozik.
      
                  1.
               
               
                  Az első jogalap az Európai Unió Alapjogi Chartájának 41. cikkében, az EUMSZ 216. cikkben és a 442/2011/EU tanácsi rendelet (5) 14. cikkének (2) bekezdésében biztosított gondos ügyintézéshez való jog — különösen az indokolási kötelezettség — megsértésén alapul.
               
            
                  2.
               
               
                  A második jogalap a felperes védelemhez való joga, különösen a meghallgatáshoz való jog, és e jogok hatékony bírósági felülvizsgálatához való jog megsértésén alapul.
               
            
                  3.
               
               
                  A harmadik jogalap a felperes alapvető jogainak — különösen a tulajdonhoz való jog, a becsülethez és a jóhírnévhez való jog, a munkavállaláshoz való jog, a vállalkozás szabadsága és az ártatlanság vélelmében való részesüléshez való jog — nem igazolható és aránytalan módon történő megsértésén alapul.
               
            
                  4.
               
               
                  A negyedik jogalap a felperes magánélethez való joga megsértésén alapul, amennyiben a pénzeszközök befagyasztására és a szabad mozgás korlátozására vonatkozó intézkedések a felperes magánélet tiszteletben tartásához való jogába történő aránytalan beavatkozásnak is minősülnek, valamint az arányosság általános elve megsértésének.
               
            
         (1)  A szíriai helyzetre tekintettel korlátozó intézkedések meghozataláról szóló 442/2011/EU rendelet módosításáról szóló, 2011. szeptember 2-i 878/2011/EU tanácsi rendelet (HL 2011. L 228., 1. o.; helyesbítés: HL L 245., 2011.9.22., 22. o.).
      
         (2)  A szíriai helyzetre tekintettel korlátozó intézkedések meghozataláról szóló 442/2011/EU rendelet módosításáról szóló, 2011. október 13-i 1011/2011/EU tanácsi rendelet (HL 2011. L 269., 18. o.).
      
         (3)  A Szíriával szembeni korlátozó intézkedésekről szóló 2011/273/KKBP határozat módosításáról szóló, 2011. szeptember 2-i 2011/522/KKBP tanácsi határozat (HL 2011. L 228., 16. o.).
      
         (4)  A Szíriával szembeni korlátozó intézkedésekről szóló 2011/273/KKBP határozat módosításáról szóló, 2011. október 13-i 2011/684/KKBP tanácsi határozat (HL 2011. L 269., 33. o.).
      
         (5)  A szíriai helyzetre tekintettel korlátozó intézkedések meghozataláról szóló, 2011. május 9-i 442/2011/EU tanácsi rendelet (HL 2011. L 121., 1. o.; helyesbítés: HL L 151., 2011.6.10., 15. o.).